text: Storm på vej
  08 januar 2015 kl. 05.23
  Vi går to meget blæsende dage i møde. 
  Fredag kan vi vente hård vind til hård kuling fra vest, og ved den jyske vestkyst kan vinden blive helt op til stormende kuling og med vindstød af stærk storm.
  Også lørdag bliver stærkt blæsende, oplyser DMI. Et stormlavtryk kommer ned mod Danmark øst for Færøerne, men det endnu usikkert, hvor kraftigt lavtrykket bliver.
  Men det ser i følge DMI ud til vi kan forvente hård vind til hård kuling fra nord og nordvest. 
  Og ved kysterne i Vestjylland kan der komme stormende kuling og vindstød helt op til orkanstyrke.
  Torsdag bliver knap så voldsom; jævn til hård fra sydvest og med temperaturer mellem 5 og 9 grader.
  